C 156/24
LT
Europos Sąjungos oficialusis leidinys
2023 5 3
Specifinės savybės (palyginti su tos pačios kategorijos spiritiniais gėrimais) — Spiritinio gėrimo „Borzag pálinka“ alkoholio koncentracija yra didesnė kaip 40 tūrio proc., nes jo aromatinės savybės išryškėja ir tinkamai atsiskleidžia esant didesnei alkoholio koncentracijai; jo lakiųjų medžiagų kiekis yra ne mažesnis kaip 350 g/hl 100 % absoliutaus alkoholio, kurį lemia jo žaliavos, t. y.
Nogrado medėje augančio žolinio šeivamedžio, aromatas. — Spiritiniam gėrimui „Borzag pálinka“ būdingi pokvapiai yra saldūs (malonaus šokolado, vaisių ir medaus skonio), pikantiški, galimai su žolelių (mėtų, žalių prieskoninių žolelių, vanilės, anyžių, kadagio) prieskoniu, taip pat gali pasireikšti kaulavaisių suteikiami apelsinų žievės ir marcipano pokvapiai.
5.
Geografinės vietovės apibrėžimas Nogrado medės administracinė sritis
6.
Spiritinio gėrimo gamybos metodas Nustatytoje vietovėje išaugusios uogos gali būti trinamos, fermentuojamos, distiliuojamos ir paliekamos pastovėti geografinėje vietovėje esančioje spirito varykloje.
Pagrindiniai spiritinio gėrimo „Borzag pálinka“ gamybos etapai: 1.
Uogų atrinkimas ir priėmimas 2.
Mentalo maišymas 3.
Fermentacija 4.
Distiliavimas 5.
Palikimas pastovėti, laikymas 6.
Spiritinio gėrimo „Pálinka“ gamyba ir apdorojimas
6.1.
Uogų atrinkimas ir priėmimas Uogos turi būti sunokusios, be pūvančių grūdelių ir pašalinių medžiagų. 6.2.
Mentalo maišymas Smulkiagrūdės uogos turi būti nuskintos nuo stiebelių, o grūdeliai sutraiškyti, tačiau taip, kad nebūtų pažeistas kauliukas (taip sumažinama vandenilio cianido susidarymo galimybė).
Tada žaliava supilama tiesiai į (nerūdijančio plieno, galimai plastikines) fermentavimo talpyklas.
Priklausomai nuo uogų konsistencijos, gali prireikti papildomai įpilti vandens, jei uogos yra džiovintos, nes tik tuomet gali vykti tinkama fermentacija. 6.3.
Fermentacija Leidžiama ir rekomenduojama naudoti pažangiąsias technologijas ir pagalbines medžiagas (kontroliuojamą fermentaciją, kultūrines mieles, pektino fermentus).
Optimalus mentalo pH yra 2,8–3,5.
Fermentuotas mentalas turėtų būti distiliuojamas kuo greičiau, bet ne vėliau kaip per 30 dienų po fermentacijos.
Jei reikia, fermentuotas mentalas turėtų būti laikomas 10–22 °C temperatūroje. 6.4.
Distiliavimas Spiritinis gėrimas „Borzag pálinka“ gali būti gaminamas naudojant bet kokią parduodamą distiliavimo įrangą.
Galima konkrečiai paminėti technologiją „pot still“, jei spiritinis gėrimas „pálinka“ buvo pagamintas naudojant variu padengtą distiliavimo įrangą, kurios didžiausia talpa – 1 000 litrų, bent dvigubo frakcinio distiliavimo būdu. 6.5.
Palikimas pastovėti, laikymas Po rafinavimo ir (arba) distiliavimo spiritinis gėrimas „Borzag pálinka“ turi būti paliekamas pastovėti nuo šviesos apsaugotoje patalpoje, kurioje palaikoma vienoda ne žemesnė kaip 20 °C temperatūra ir vidutinis drėgnis tam, kad susimaišytų įvairūs skoniai ir kvapai.
Gėrimas turi būti paliekamas pastovėti bent 60 dienų.
Tuo metu negalima atlikti jokių gėrimo „pálinka“ fizinių ar cheminių procesų.